*Para outras moedas coa denominación de "peso", véxase a páxina de homónimos Peso.*

| Peso costarriqueño † |
| --- |
|  |  |
| Billete de 20 pesos de 1899 do *Banco de Costa Rica* | Selo con valor de 10 pesos costarriqueños |
| Código: | CRP |
| Ámbito: |  Costa Rica |
| Símbolo: | $ |
| Fracción: | - 8 reais (ata 1864)- 100 centavos (de 1864 a 1896). |
| Moedas: | - 5, 10, 25, 50 centavos.- 1/16, 1/8, 1/4, 1, 2, 5, 10 pesos. |
| Billetes: | - 10, 20, 50 centavos.1, 2, 5, 10, 20, 25, 50 e 100 pesos. |
| Emisor: | Bancos privados e Banco Central de Costa Rica. |
| Taxa de troco: | 8 reais = 1 peso = 100 centavos. |
|  |

  

O **peso** foi a moeda de Costa Rica entre 1850 e 1896. Inicialmente subdividíase en oito reais de prata, a moeda que substituíu e coa coexistiu ata 1864, cando Costa Rica decimalizou o seu sistema monetario e o peso pasou a dividirse en 100 centavos. O peso costarriqueño foi substituído polo colón, con idéntico valor, en 1896.

Emisións
--------

### Moedas

20 **pesos costarriqueños** de 1873
En 1850 emitíronse moedas de prata con valores faciais de 1/16, 1/4 e 1/2 peso, e en 1864 cuñáronse os valores de 25 centavos e un peso. O ano seguinte, 1865, emitíronse as moedas de cuproníquel dun cuarto de centavo e dun centavo, e as de prata de 5, 10 e 50 centavos. En 1870 completouse a serie de valores coas moedas de ouro de 2, 5 e 10 pesos. 

Ademais, en 1889 contramarcáronse moedas colombianas de 50 centavos para circularen en Costa Rica como pezas de 50 centavos do peso costarriqueño.

### Billetes

Algúns bancos privados tiveron autorización para a emisión de papel moeda en pesos entre 1858 e 1896. O primeiro en facelo foi o *Banco Nacional de Costa Rica*, inicialmente con billetes de 2 pesos e progresivamente ata completar a serie de valores de 10, 20, 25, 50 e 100 pesos. 

O *Banco de Costa Rica* emitiu notas promisorias en pesos entre 1895 e 1899, con valores de 1, 2, 5, 10, 20 e 100 pesos. 

Tamén o *Banco de la Unión* emitiu billetes de 1, 2, 5, 10, 25, 50 e 100 pesos entre 1877 e 1889. Do mesmo xeito, *Ferro Carril de Costa Rica* emitiu billetes en 1872 con valores de 10, 25 e 50 centavos, e de 1, 2 e 5 pesos.

En 1865 tivo lugar unha emisión gobernamental de papel moeda, con valores de 1, 5, 10, 25 e 50 pesos, serie que se completou en 1871 co billete de 2 pesos.

  



|  |  |  |
| --- | --- | --- |
| Predecesor:**Real costarriqueño** | **Peso costarriqueño**1850 - 1896 | Sucesor:**Colón costarriqueño** |

Notas
-----

Véxase tamén
------------

### Outros artigos

* Economía de Costa Rica

### Bibliografía

* Chacón Hidalgo, M. B. (2000). *La Moneda en Costa Rica: 1502-2000*. San José. Fundación Museos Banco Central de Costa Rica. ISBN 9968-9795-8-9
* Krause, C. L.; Mishler, C. (1991). *Standard Catalog of World Coins: 1801-1991 (18th ed.)*. Krause Publications. ISBN 0873411501
* Pick, A. (1994). *Standard Catalog of World Paper Money: General Issues*. *(7th ed.)*. Krause Publications. ISBN 0-87341-207-9
* Pick, A. (1990). *Standard Catalog of World Paper Money: Specialized Issues. (6th ed.)*. Krause Publications. ISBN 0-87341-149-8
* Stickney, B. (2017). *A Monetary History of Central America*. Numismatic Studies 35. American Numismatic Society. Nova York. ISBN 978-0-89722-350-8